
Διάλεξη της Ντίνας Αδαμοπούλου  
με θέμα:
 «H ευημερούσα, πολύπαθη Χίος: 
το χρονικό μίας ανείπωτης τραγωδίας»
στο Σπίτι της Κύπρου

Η σφαγή της Χίου.

Πίνακας του Ευγένιου Ντελακρουά

Παρίσι,1824

Μουσείο Λούβρου


Την Τετάρτη 23 Μαρτίου 2022, το Σπίτι της Κύπρου και η Εταιρεία Μελέτης Νεότερης και Σύγχρονης Ιστορίας - Ιωάννης Καποδίστριας (Ε.ΜΕ.Ν.Σ.Ι.) διοργάνωσε τη διάλεξη της Ιστορικού, Αρχειονόμου, Διευθύντριας Ιστορικού Αρχείου-Μουσείου Ύδρας (ΓΑΚ Ύδρας), κ. Ντίνας Αδαμοπούλου, με θέμα, «H ευημερούσα, πολύπαθη Χίος: το χρονικό μίας ανείπωτης τραγωδίας», που πραγματοποιήθηκε  στο πλαίσιο του τρίτου κύκλου διαλέξεων Νεότερης και Σύγχρονης Ιστορίας.
Στην εκδήλωση προλόγισε και έκανε σύντομη παρέμβαση ο Νομικός, Ιστορικός, Πρόεδρος Δ.Σ. Ε.ΜΕ.Ν.Σ.Ι. κ. Ανδρέα Κούκος. 
Η Ντίνα Αδαμοπούλου από το 1989 διευθύνει το Ιστορικό Αρχείο-Μουσείο Ύδρας (ΓΑΚ Ύδρας), δημόσια υπηρεσία του ΥΠΑΙΘ, της οποίας την ανασύσταση και επαναλειτουργία έχει επιμεληθεί προσωπικά με την αναδιοργάνωση-επανέκθεση και προβολή των εκθεμάτων του Μουσείου, την αναταξινόμηση και αξιοποίηση των συλλογών των αρχειακών της τεκμηρίων και την αναδιοργάνωση και τον εμπλουτισμό της πολύτομης Βιβλιοθήκης της. Έχει δημοσιεύσει αυτοτελή βιβλία ιστορικού περιεχομένου ενώ πολλά επιστημονικά της άρθρα έχουν δημοσιευθεί σε έγκριτα περιοδικά και εφημερίδες. Λόγω της ιδιαίτερης ενασχόλησής της με τον τομέα της Τέχνης πολλά προλογικά της κείμενα  συμπεριλαμβάνονται σε καταλόγους εικαστικών εκθέσεων. Από το έτος 2000 διατελεί ως Πρόεδρος του δημόσιου Φορέα Διαχείρισης των ΓΑΚ Ύδρας. Στο πλαίσιο αυτό διοργανώνει κάθε χρόνο υψηλού επιπέδου πολιτιστικές εκδηλώσεις στο χώρο του ΙΑΜΥ (επιστημονικές διαλέξεις, συνέδρια, ημερίδες, παρουσιάσεις βιβλίων, εικαστικές εκθέσεις, μουσικές συναυλίες, θεατρικές και χορευτικές παραστάσεις κ.ά.) ενώ έχει ασχοληθεί ιδιαίτερα με την προσπάθεια διάσωσης της ναυτικής και ναυπηγικής μας παράδοσης, μέσω ενεργειών της που αφορούν την τύχη του κηρυγμένου ως ιστορικού μνημείου σκάφους «ΕΛΕΝΗ Π.», ιδιοκτησίας του ΙΑΜΥ. Από το έτος 2020 έχει αναλάβει το ρόλο της Συντονίστριας εταίρου και Επιστημονικής Διευθύντριας των δράσεων του έργου στο πρόγραμμα ΕΣΠΑ της Δράσης Εθνικής Εμβέλειας ΕΡΕΥΝΩ-ΔΗΜΙΟΥΡΓΩ-ΚΑΙΝΟΤΟΜΩ με τον τίτλο ΔΙΑΣΩΣΗ ΞΥΛΙΝΩΝ ΠΑΡΑΔΟΣΙΑΚΩΝ ΚΑΪΚΙΩΝ ΜΕΣΩ ΨΗΦΙΑΚΗΣ ΑΠΟΤΥΠΩΣΗΣ ΤΟΥΣ, ΑΝΑΠΤΥΞΗΣ ΟΛΟΚΛΗΡΩΜΕΝΗΣ ΠΛΑΤΦΟΡΜΑΣ ΠΕΡΙΗΓΗΣΗΣ ΚΑΙ ΕΦΑΡΜΟΓΩΝ AR/VR στο οποίο συμμετέχει ως εταίρος το ΙΑΜΥ. Λαμβάνει μέρος με ανακοινώσεις της σε πολλά πανελλήνια και διεθνή επιστημονικά συνέδρια και έχει επανειλημμένα τιμηθεί με βραβεία από τον Δήμο Πειραιά, τον Υδραϊκό Σύνδεσμο Πειραιά, την Αδελφότητα Υδραίων Αθηνών, τον Δήμο Ληλαντίων Ευβοίας, την UNESCO Πειραιά και Νήσων κ.ά. Κατά τη διετία 2016-2017 διετέλεσε μέλος του Εθνικού Συμβουλίου Μουσείων (ΕΣΜ) του ΥΠΠΟΑ ενώ από το έτος 2010 είναι μέλος της Επιστημονικής Επιτροπής του Ιδρύματος Αικατερίνη Λασκαρίδη. Είναι επίσης μέλος των Δ.Σ. πολλών Συλλόγων ασχολούμενων με τον Πολιτισμό. Από τον Ιανουάριο του 2022, εκτός του Ιστορικού Αρχείου-Μουσείου Ύδρας στο οποίο προΐσταται, έχει επίσης υπό την εποπτεία της, (ασκώντας παράλληλα καθήκοντα), τα αρχεία Σπετσών, Πόρου, Σαλαμίνας και Αίγινας.

Σύνδεσμος παρακολούθησης:
https://diavlos.grnet.gr/room/1607?eventid=11585

